text: Президентът на МОК Томас Бах стана Доктор хонорис кауза на НСА | 7 Dni Sport
  Никола Петков14.09.20180
  Президентът на Международния олимпийски комитет (МОК) Томас Бах бе удостоен с почетното звание Доктор хонорис кауза на Национална спортна академия "Васил Левски" (НСА) за приноса му към развитието на спорта и олимпийските ценности в световен мащаб. Символите на почетната титла – медал и диплом, връчи лично ректорът на Академията проф. Пенчо Гешев.
  "Като олимпийски шампион, приемам тази титла от името на цялото олимпийско движение", заяви президентът на МОК.
  В края на церемонията Бах представи публична лекция на тема "Олимпийското движение и ролята на спорта в съвременното общество". Сред най-важните послания в нея бе изключителната роля на спортистите, които младите хора възприемат като ролеви модел.
  "Атлетите са носители на ценностите на спорта, на олимпийските идеали за достойнство, приятелство, уважение в обществото. Днешният крехък свят се нуждае от това мощно послание на спорта повече от всякога досега", обобщи президентът на МОК.